# Karel ende Elegast/Deel 7

Bequaemgroepe: Karel ende Elegast
1200  Ghi en segt waer ende niet el  Hoe die auentuer geuel.  Elegast seide gerne  Mi en staets niet tontbeerne  Ic ben seker wel te voren.[fol. 23v]
1205
 Dat eggeric heeft v doot gesworen  Ic hoordet hem seggen daer hi lach.  Ende gaf sinen wiue enen slach.  Dat sijt dorste anden  Daer haer bloet ten tanden. 1210  Ter nase ende ter mont vut brac  Si rechte haer op ende stac  Haer aenschijn ouer tbedde boom  Ic was daer ende nams goom:  Ende croper liseliken toe 1215  In minen rechteren hanscoe  Ontfinc ict bloet vander vrouwen.  Doen liet hi den coninc scouwen.  Ende hem allen diet wilde sien  Dorste eggeric lochenen van dien. 1220
 lc dade hem lien der ondaet.  Eer die sonne onder gaet  En moget ontseggen camp noch strijt  Die verdachuaert inden crijt  Ter warelt gheenen man 1225  Dis v wille staden an  Die coninc antwoerde daer na  Bi mine wet ghi seght waer  Soudicken voeren na recht  Ic deden slepen eenen knecht 1230  Ende hangen bider kelen.  Doen ghinc met eggeric vuten spele  Ende peynsde in sinen moet.[fol. 24r]
 Na dat ghescepen stoet  Beter is camp dan hals onttween 1235  Int hof en was man gheen  Diet spreken dorste siere vromen  Dus wert den camp an ghenomen  Een luten nader noenen  Die coninc ontboot sijn beroene 1240  Dat si ghewapent te velde waren  Hi en wildes camps niet ontbaren  Hi hiet den camp ghereyden  Ende bad god dat hi moest scheiden  Den camp ende tgheuechte 1245  Na reden ende na rechte  Die coninc trooste elegast wel  Ende seide verghinge wel sijn spel.  Ende behilti sijn leuen  Hi souden sijnder suster geuen 1250  Die eggeric hadde te voren  Die sijn doot had ghesworen  [.]En sloech coerden opt velt  Daer menich man ghewapent helt  Een luttel voor vespertijt 1255  Elegast quam eerst int crijt  Om datti aen legger was  Hi beette neder int gras  Ende viel in knien ghebede  Ende seide god doer v goedertierenhede 1260  Ic come v heden te ghenaden[fol. 24v]
 Van allen minen misdaden.  Die mi ye gheuel  Ic kenne mine misdaet wel  Oetmoedich god diet vermach 1265  En wreect niet op desen dach.  An mi mine sonden  Doer v heylighe vijf wonden.  Die ghi ontfinct doer ons misdaet.  Hebt heden mijns raet 1270
 So dat ic niet en sterue.  Noch inden camp en bederue  Ist dat mi die sonden niet en slaen  So waen ic wel van hier ontgaen  Volmaect god door v doghet 1275  Ic biddu dat ghi mi verhoghet  Ende maria soete vrouwe  Ic wil v dienen mit rechter trouwe.  Ende nemmermeer voort an  En werdic rouer noch scat man 1280  In wildernissen ende in wouden  Mach ic hier mijn lijf behouden.  Doen hi eynde sijn ghebede.  Seghende hi alle sine lede  Scone mit sijnder rechter hant 1285  Seghende hi sijn ridders ghewant  Ende seghende dors dat voor hem stoet  Ende bat gode dor oetmoet  Dat hem draghen moest met eeren[fol. 25r]
 Ende vuten campe laten keeren 1290  Met dat hi die tale seyde  Sat hi op in sijn ghereyde  Ende hinc den schilt ter luchter side  Nv naket eenen groten stride  Hi nam in die hant dat speere: 1295  Ende eggeric quam met grooter geere  Ten crite wert ghewapent wel  Die seere was int herte fel  Hi en seide noch en dede.  Te gode waert gheene bede 1300  Hi sloech met sporen vaste:  Ende reet op elegaste  Ende elegast op hem weder  Die eggeric stac doer tleder  Vander curien mit gewelt 1305  Datti neder viel opt velt  Vanden orsse op daerde  Eggheric vinc ten swaerde  Dat hi trac vuter scheyde  Ende seide nv sal ic v doden beyde 1310Elegast v ende v paert  Ten si dat ghi ter vaert  Neder beet op die moude  So mach v ors dlijf behouden  Hets so sterc ende so groot 1315  Het waer scade sloech ict doot  Die menighe soudt beclaghen [fol. 25v]
 Moechdi v lijf ontdragen  So behoudi v paert  Elegast sprac ter vaert. 1320  En ware dat ghi te voet sijt  Ic soude corten desen strijt  En wil v niet te voete slaen:  Ic wil prijs an v begaen  Al souts mi sijn te wors 1325  Nv sit weder op v ors  Laet ons vechten ridder wise  Ic heb lieuer datmen mi prise.  Dan ic v sloeghe bi rampe  Al soudic bliuen inden campe 1330
 Dit was den coninc karel leet  Dat elegast so lange meert.  Ende eggericke spaert  Eggeric vinc sijn ors ter vaert  Doe elegast die tale seide 1335  Sat hi op in sijn ghereyde  Doen verhief daer een strijt  Tot langhe na verpertijt  En quam niemant daer hi sach  Noyt op eenen dach 1340  So fellen strijt tusschen hem tween  Als si hadden al in een  Dats loghene ne geen  Doe seide die coninc van vrancrike  God also gewaerlike[fol. 26r]
1345  Als ghi hier moghende sijt  So moetti corten desen strijt  Ende dit lange gheuechte  Na redene ende na rechte  Elegast hadde een swaert 1350  Het was sijns gewichte waert  Van ghemale goude root  Elcke man te sijnre noot  Die coninc hadt hem gegeuen  Elegast die heuet verheuen: 1355  Ende sloech eenen slach so seere [die verse 1356-1372 anbrake][fol. 26v]
1373  Daer en halp saec noch bede  Elegast bleef inder eere 1375  Dies dancti onsen heere.  Die coninc gaf hem eggerics wijf.  Si waren tsamen al haer lijf  Dus moet god al onse saken  Voor onse doot te goede maken 1380  Des gonne ons die hemelsche vader  Nv segghet amen alle gader: